CELEX: 62012TN0114
Language: el
Date: 2012-03-08 00:00:00
Title: Υπόθεση T-114/12: Προσφυγή της 8ης Μαρτίου 2012 — Bode Chemie κατά ΓΕΕΑ — Laros (sterilina)

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/21
            
         Προσφυγή της 8ης Μαρτίου 2012 — Bode Chemie κατά ΓΕΕΑ — Laros (sterilina)
   (Υπόθεση T-114/12)
   2012/C 165/36
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Bode Chemie GmbH (Αμβούργο, Γερμανία) (εκπρόσωπος N. Aicher, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Laros Srl (Cremona, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 16ης Ιανουαρίου 2012, στην υπόθεση R 2423/2010-4· και
            
         
               —
            
            
               να καταδικάσει το καθού στα δικαστικά έξοδα, συμπεριλαμβανομένων των εξόδων της διαδικασίας προσφυγής ενώπιον του ΓΕΕΑ.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Αντίδικος ενώπιον του τμήματος προσφυγών.
   
      Σήμα προς καταχώριση: Εικονιστικό σήμα που περιλαμβάνει τα λεκτικά στοιχεία «sterilina», χρώματος λευκού και ερυθρού για προϊόντα των κλάσεων 3 και 5 — Σημείο το οποίο ζητείται να καταχωρισθεί ως κοινοτικό σήμα υπ’ αριθ. 8120032.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα.
   
      Αντιταχθέν σήμα ή σημείο: Κοινοτικό σήμα «STERILLIUM» υπ' αριθ. 221168, για προϊόντα της κλάσεως 5. Εικονιστικό κοινοτικό σήμα χρώματος κυανού και λευκού «Bode Sterilium» υπ’ αριθ. 6262257, για προϊόντα της κλάσεως 5.
   
      Απόφαση του τμήματος ανακοπών:Απόρριψη της ανακοπής στο σύνολό της.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009, καθόσον, αντίθετα με τη γνωμοδότηση του τμήματος προσφυγών, μια σφαιρική εκτίμηση των κατάλληλων κριτηρίων πλήρους ομοιότητας και/ή ομοιότητας μεταξύ των προϊόντων, ομοιότητας μεταξύ των σημείων και του διακριτικού χαρακτήρα του σήματος για το οποίο ασκήθηκε ανακοπή οδηγεί στη διαπίστωση κινδύνου συγχύσεως για το κοινό.